เป็นภูมิเเพ้ค่ะน้ำมูกไหลทุกวันตอนเช้า บางครั้งก็ไหลถึงเที่ยงๆแล้วมีก้อนขึ้นที่ใต้ขากรรไกรค่ะ เป็นมา6เดือนแล้ว ใช่ต่อมน้ำเหลืองอักเสบไหมคะ และภูมิเเพ้ทำให้ต่อมน้ำเหลืองอักเสบได้ใช่ไหมคะ เคยทานยาแก้อักเสบไปแล้วค่ะแล้วยุบนิดเดียว ผ่านมา6 เดือนก้อนใหญ่ขึ้นนิดนึง คลำแล้วไม่เจ็บค่ะ มองตรงๆไม่เห็น ถ้าเอียงคอจะเห็นค่ะ
สวัสดีค่ะ หากเป็นภูมิแพ้ชนิดแพ้อากาศอยู่ อาการได้แก่ มีน้ำมูกใสไหล คัดจมูกคันตา คันจมูก เพดานปาก คันในลำคอ จมูกอาจได้กลิ่นลดลง อาการจะเป็นแบบเรื้อรังต่อเนื่อง โดยมีช่วงที่ดีขึ้นสลับกับช่วงอาการกำเริบโดยปัจจัยที่ทำให้อาการกำเริบ ได้แก่ การสัมผัสกับสารก่อภูมิแพ้ต่างๆ ซึ่งจะแตกต่างกันไปในแต่ละคน ได้แก่ ฝุ่น ไรฝุ่น ขนนก นุ่น ฝ้าย เชื้อราต่างๆ สะเก็ดผิวหนังสัตว์ต่างๆ ในสุนัข แมว หนู กระต่าย เกสรดอกไม้ ดอกหญ้า ไรฝุ่น แมลงสาบ และแมลงต่างๆ วัสดุเฟอร์นิเจอร์ เช่น ใยมะพร้าว เป็นต้น หรืออาจเกิดจากการสัมผัสอากาศเย็น การดื่มน้ำเย็น อุณหภูมิอากาศที่หนาวเย็น หรือนอกจากนี้ การออกกำลังกายและการมีความเครียด ก็กระตุ้นให้เกิดอาการได้เช่นกันหากอาการไม่รุนแรง ก็สามารถดูแลตนเองได้ ในเบื้องต้น ต้องพยายามหาสารก่อภูมิแพ้ที่เป็นตัวกระตุ้นให้เกิดอาการและพยายามหลีกเลี่ยง หากมีน้ำมูกมาก อาจใช้วิธีล้างจมูกด้วยน้ำเกลือ หากอาการเป็นต่อเนื่อง ก็อาจทานยาในกลุ่ม antihistamine เช่น cetirizine (เซทิริซีน), loratadine (ลอราทาดีน) หลีกเลี่ยงการโดนอากาศเย็น ไม่โดนลม ไม่โดนแอร์โดยตรง ไม่ดื่มน้ำเย็น หลีกเลี่ยงการอยู่ใกล้ผู้ที่สูบบุหรี่ และที่ที่มีฝุ่นละอองมากนอกจากนี้ ก็ควรเสริมสร้างระบบภูมิคุ้มกันของร่างกายให้แข็งแรงขึ้น เพื่อช่วยลดการกำเริบของอาการ เช่น การทานอาหารที่มีประโยชน์ โดยเฉพาะเน้นทานผักและผลไม้ หลีกเลี่ยงขนม ของหวาน อาหารที่มีไขมันสูง และแป้งแปรรูปต่างๆ และควรให้น้องออกกำลังกายสม่ำเสมอ พักผ่อนให้เพียงพอ เป็นต้นแต่หากอาการไม่ดีขึ้น รุนแรงขึ้น ก็ควรไปพบแพทย์เฉพาะทางโรคภูมิแพ้เพื่อตรวจและรักษาค่ะสำหรับก้อนใต้ขากรรไกร หากเป็นมานาน 6 เดือนแล้ว โดยไม่มีอาการเจ็บ ไม่ปวด ไม่โตขึ้น ก็น่าจะเป็นต่อมน้ำเหลืองได้ โดยการเป็นโรคภูมิแพ้ ที่มีอาการกำเริบบ่อยๆ ก็จะไปกระตุ้นให้ต่อมน้ำเหลืองโตได้ค่ะ ซึ่งหากไม่ได้โตขึ้นเรื่อยๆ ไม่เจ็บ ไม่ปวด ก็ไม่ได้อันตรายอะไร และไม่จำเป็นต้องทานยาฆ่าเชื้อไปค่ะแต่นอกจากนี้แล้ว ก็อาจเป็นซีสต์หรือก้อนเนื้องอกธรรมดาชนิดต่างๆ ได้ แต่หากก้อนไม่โตขึ้น ไม่เจ็บไม่ปวด ก็ไม่ได้อันตรายอะไรเช่นกันค่ะ และอาจไม่จำเป็นต้องผ่าตัดออกแต่อย่างใดค่ะ